Vienošanās Nr. 2
pie 2024. gada 20. augusta līguma Nr. AMD-24-5292-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
Sabiedrība ar ierobežotu atbildību “ACBR”, reģistrācijas Nr.42403006225, turpmāk – Būvuzņēmējs, [..], no otras puses, 
pamatojoties uz 2024.gada 20.augusta līguma Nr. AMD-24-5292-lī, turpmāk – Līgums, 12.1., 12.4. un 22.2.apakšpunktu, kā arī uz Pasūtītāja Tehniskās komisijas 2024.gada 25.novembra lēmumu (sēdes protokols Nr.59), noslēdz šādu vienošanos, turpmāk – Vienošanās:

1. Būvuzņēmējs veic papildus darbu apjomu izmaiņas saskaņā ar Līguma 12.1.apakšpunktu objektā “Jaunciema gatves seguma atjaunošana posmā no Mīlgrāvja tilta līdz Jaunciemam” saskaņā ar Vienošanās pielikumā Nr.1 “Darbu daudzumu izmaiņu akts Nr.2” sadaļas “Ieslēdzamās pozīcijas” norādīto darbu daudzumu, vienības cenu un darbu izmaksām, turpmāk – Papildus darbi. 
2. Ieslēdzamo Papildus darbu līgumcena saskaņā ar Līguma 12.1.apakšpunktu, kas attiecināma uz sākotnējo darbu daudzumu un izmaksu sarakstu, ir 697,71 EUR (seši simti deviņdesmit septiņi  euro un 71 cents), PVN 21% ir 146,52 EUR (viens simts četrdesmit seši euro un 52 centi), kopā 844,23 EUR (astoņi simti četrdesmit četri euro un 23 centi) atbilstoši Vienošanās pielikumā Nr.1 “Darbu daudzumu izmaiņu akts Nr.2” darba izmaksu un apjoma sadalījumam. Papildus ieslēdzamo darbu izmaksas tiks segtas no budžeta programmas “Investīciju programmu realizācija”.

3. Puses konstatē, ka Līguma summa, ņemot vērā Vienošanās 2.punktā norādīto Līguma summas palielinājumu, ir 712 777,45 EUR (septiņi simti divpadsmit tūkstoši septiņi simti septiņdesmit septiņi euro un 45 centi), PVN 21% ir 149 683,26 EUR (viens simts četrdesmit deviņi tūkstoši seši simti astoņdesmit trīs euro un 26 centi). Līguma kopējā summa ir 862 460,71 EUR (astoņi simti sešdesmit divi tūkstoši četri simti sešdesmit euro un 71 cents). 

4. Jautājumus, kas saistīti ar Papildus darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums.

5. Vienošanās nemaina citus Līguma noteikumus.

6. Vienošanās stājas spēkā tās parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

7. Vienošanās pamatteksts sagatavots uz 2 (divām) lapām. 

8. Vienošanai pievienots: pielikums Nr.1 “Darbu daudzumu izmaiņu akts Nr.2” uz 1 (vienas) lapas un pielikums Nr.2 “Pasūtītāja Tehniskās komisijas 2024.gada 25.novembra lēmuma (sēdes protokols Nr.59) izraksts” uz 2 (divām) lapām.

	PASŪTĪTĀJS: 
Rīgas valstspilsētas pašvaldības Ārtelpas un mobilitātes departaments 
[..] 
	BŪVUZŅĒMĒJS: 
Sabiedrība ar ierobežotu atbildību 
“ACBR”
[..]



Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
